TISCO ลบ 3.33% โบรกฯชี้กำไร Q2/60 หดตัวเล็กน้อยจากตั้งสำรองฯเพิ่ม
TISCO ลบ 3.33% โบรกฯชี้กำไร Q2/60 หดตัวเล็กน้อยจากตั้งสำรองฯเพิ่ม
5 ก.ค. 2560

ผู้สื่อข่าวรายงานว่า บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ณ เวลา 12.13 น. อยู่ที่ระดับ 72.50 บาท ลบ 2.50 บาท หรือ 3.33% ด้วยมูลค่าซื้อขาย 590.67 ล้านบาท

นายอดิสรณ์ มุ่งพาลชล ผู้ช่วยอำนวยการฝ่ายวิเคราะห์ บล.ฟิลลิป (ประเทศไทย) กล่าวว่า ได้คาดการณ์กำไรของ  บมจ. ทิสโก้ไฟแนนเชียลกรุ๊ป (TISCO) งวดไตรมาส 2/60 ไว้ที่ 1,400 ล้านบาท เพิ่มขึ้น 18% เทียบช่วงเดียวกันของปีก่อน จากการตั้งสำรองฯที่ลดลง ทำให้เห็นการเพิ่มขึ้นมาก แต่จะลดลง 4% เทียบไตรมาสก่อนหน้า เนื่องจากมีการตั้งสำรองฯที่เพิ่มขึ้นเมื่อเทียบจากไตรมาสที่แล้ว ส่วนตัวเลข NPL ในไตรมาส 2/60 คาดว่าจะลดลงเล็กน้อยจากไตรมาส 1/60 ที่มี NPL อยู่ที่ 2.3%
ทั้งนี้ TISCO เป็นแบงก์หนึ่งที่ได้รับผลกระทบจากที่แบงก์ชาติจะเข้ามาคุมเข้มการปล่อยสินเชื่อบัตรเครดิต และสินเชื่อส่วนบุคคล โดยก่อนหน้านี้ TISCO ได้ไปซื้อพอร์ตลูกค้ารายย่อยของ Standard Chartered แต่ TISCO คาดว่าจะได้รับผลกระทบไม่มากเท่าไรเมื่อเทียบกับบพอร์ตเดิม พร้อมแนะ”ทยอยซื้อ”หุ้น TISCO โดยให้ราคาเป้าหมาย 83 บาท/หุ้น